Του ΜΙΧΑΛΗ ΙΓΝΑΤΙΟΥ

Ο πρόεδρος των Ηνωμένων Πολιτειών, Ντόναλντ Τράμπ υπέγραψε στη βάση Άντριους, έξω από την Ουάσιγκτον, τον νόμο για την Εθνική Άμυνα που περιλαμβάνει το τέλος των μαχητικών αεροσκαφών F-35 για την Τουρκία, την άρση του εμπάργκο όπλων στην Κυπριακή Δημοκρατία, και άλλα ζητήματα που αφορούν την κατοχική δύναμη, την Ελλάδα και την Κύπρο.

Ακόμα, ο κ. Τραμπ, στο προεδρικό αεροπλάνο Air Force One που τον μετέφερε στη Φλόριντα όπου θα περάσει τις εορτές των Χριστουγέννων και της Πρωτοχρονιάς, υπέγραψε το νόμο για τον East Med Act, που δημιουργεί μία νέα στρατηγική συμμαχία στην ανατολική Μεσόγειο με τη συμμετοχή των ΗΠΑ, της Ελλάδας, του Ισραήλ και της Κύπρου.

Ο κ. Τραμπ παρουσίασε τις αντιρρήσεις του για το EastMed Act, σε ότι αφορά την χρηματοδότηση, αλλά δεν μπορεί να τον ακυρώσει καθώς είναι μέρος του νόμου για την χρηματοδότηση της ομοσπονδιακής κυβέρνησης. Η ΕΙΔΗΣΗ ΕΔΩ

Η Ομογένεια της Αμερικής, και ειδικά οι ακτιβιστές του HALC, πέτυχαν το βράδυ της Παρασκευής πολλές νίκες και τους αξίζουν πολλά και θερμά συγχαρητήρια.

Σύμφωνα με πληροφορίες ο κίνδυνος για την Τουρκία είναι υπαρκτός. Στην Ουάσιγκτον θεωρούν ότι οι απειλές του Ταγίπ Ερντογάν για κλείσιμο των νατοϊκών βάσεων και των αμερικανικών εγκαταστάσεων εκτοξεύονται ακριβώς για το λόγο αυτό: ότι φαίνεται να καταλήγει στο συμπέρασμα ότι ο πρόεδρος Τραμπ δεν μπορεί να τον προστατεύει επ’ άπειρον.

LIVE: @POTUS Trump delivers remarks at the Signing Ceremony for the National Defense Authorization Act for FY 2020. https://t.co/yoxTIsbaT0

— Department of Defense 🇺🇸 (@DeptofDefense) December 21, 2019